# Υλικό για τη 2η μας συνάντηση, που θα διαβάσουμε και θα σχολιάσουμε:

1. Τρεις γελοιογραφίες του Μιχάλη Κουντούρη (ως συνημμένα)
2. ολόκληρο το ποίημα του Βάρναλη "Η μπαλάντα του κυρ-Μέντιου": <http://www.snhell.gr/anthology/content.asp?id=232&author_id=56>
3. Το ποίημα, απαγγελμένο από τον ίδιο τον Βάρναλη και τραγουδισμένο από τον Ξυλούρη: <https://www.youtube.com/watch?v=nj7e48zI-e8>
4. Αντώνης Σαμαράκης, Το ποτάμι (1954): <http://ebooks.edu.gr/ebooks/v/html/8547/2710/Keimena-Neoellinikis-Logotechnias_G-Lykeiou_html-empl/index_b_08_01.html>
5. και ένα απόσπασμα από τη ραψωδία Ζ της Ιλιάδας, σε μετάφραση Πάλλη. Σας το αντιγράφω εδώ:

Τότε σ' αυτόν απάντησεν η έξυπνη οικονόμα:  
...  
αλλά στον πύργον έτρεξε της πόλεως άμ' ακούσθη  
νίκη τρανή των Αχαιών και συντριμμός των Τρώων·  
και ως φρενιασμένη θα 'φθασε στα τείχη τώρα κείνη,  
κι έχει σιμά της η τροφός το βρέφος στην αγκάλη».  
Ζ 390 Και ως τ' άκουσε επετάχθη ευθύς ο Έκτωρ απ' το δώμα  
πάλι στους δρόμους τους λαμπρούς που 'χε περάσει πρώτα,  
κι έφθασε, την πολύχωρη περνώντας πολιτείαν.  
στες Σκαιές πύλες· στην στιγμήν που εκίνα εις το πεδίον,  
με ορμήν εμπρός του επρόβαλεν η ασύγκριτη Ανδρομάχη  
Ζ 395 πολύδωρη συμβία του και κόρη του γενναίου  
Αετίωνος, που κάτωθεν της δενδρωμένης Πλάκου  
της Θήβης εβασίλευε και των Κιλίκων όλων.  
Του πολεμάρχου Έκτορος αυτή 'ταν η συμβία  
που τότε τον απάντησε με την τροφόν σιμά της,  
Ζ 400 οπού βαστούσε το μικρό μονάκριβο παιδί της,  
τον Εκτορίδην, όμοιον με εύμορφον αστέρα·  
Σκαμάνδριον ο πατέρας του, Αστυάνακτα τα. πλήθη  
τον λέγαν, ότι έσωζεν ο Έκτωρ την Τρωάδα.  
Εκείνος χαμογέλασε κοιτώντας το παιδί του  
Ζ 405 ήσυχα· κι απ' το χέρι του πιασμένη η Ανδρομάχη  
εδάκρυσε και του 'λεγεν: «Οϊμέ! Θα σ' αφανίσει  
τούτη σου η τόλμη, ω τρομερέ· το βρέφος δεν λυπείσαι  
τούτο κι εμέ την άμοιρην που χήρα σου θα γίνω  
ογρήγορα  
...  
Και προς αυτήν απάντησεν ο λοφοσείστης Έκτωρ:  
...  
Αλλά των Τρώων η φθορά δεν με πληγώνει τόσο  
και του πατρός μου ο θάνατος και της σεμνής μητρός μου  
και των γλυκών μου αδελφών, οπού πολλοί και ανδρείοι  
από τες λόγχες των εχθρών θα κυλισθούν στο χώμα  
όσ' ο καημός σου, όταν κανείς των Αχαιών σε πάρει  
Ζ 455 εις την δουλείαν, ενώ συ θα οδύρεσαι, θα κλαίεις,  
...  
Και ο μέγας Έκτωρ άπλωσε τα χέρια στο παιδί του·  
έσκουξ' εκείνο κι έγειρε στο στήθος της βυζάστρας·  
φοβήθη τον πατέρα του καθώς είδε ν' αστράφτουν  
τ' άρματα και απ' την κόρυθα της περικεφαλαίας  
Ζ 470 την χαίτην που τρομακτικώς επάνω του εσειόνταν·  
εγέλασε ο πατέρας του και η σεβαστή μητέρα·  
και ο μέγας Έκτωρ έβγαλε την περικεφαλαία  
και καταγής την έθεσεν οπού λαμποκοπούσε.